दूसरे चरण के नामांकन शुरू, चार ने किया आवेदन
लाखनमाजरा/ महम पंचायत चुनाव के दूसरे चरण की नामांकन प्रक्रिया बुधवार को शुरू हो गई। पहले दिन लाखनमाजरा खंड में सिर्फ एक ही उम्मीदवार ने अपना नामांकन किया। वहीं महम में दूसरे चरण में होने वाले पंचायत चुनाव के पहले दिन केवल 4 उम्मीदवारों ने अपने नामांकन फार्म दाखिल कराए। अधिकतर ग्रामीण नामांकन भरने के लिए पूछताछ करने में ही जुटे रहे। फार्म 4बी के लिए योग्यताएं पूरी करने के लिए जानकारी जुटाई। 30 दिसंबर से शुरू हुई नामांकन प्रक्रिया चार जनवरी तक चलेगी। पांच छह तारीख को नामांकनों की जांच होगी सात जनवरी को तीन बजे तक उम्मीदवार अपना नामांकन वापिस ले सकेंगे। एआरओ राजकुमार शर्मा ने बताया कि सात तारीख को तीन बजे के बाद उम्मीदवारों को चुनाव चिन्ह दे दिए जाएंगे।
महम में चार नामांकन में से एक फार्म ब्लाक समिति तो तीन फार्म पंच के लिए आए। बीडीपीओ अरविंद मलिक ने बताया कि सरपंच पद के लिए कोई फार्म नहीं भरा गया। महम विधानसभा क्षेत्र के अंतर्गत आने वाले महम लाखनमाजरा ब्लॉक के ब्लाक समिति मैंबर सरपंचों के लिए मतदान 14 जनवरी को होना है। प्रत्याशी 4 जनवरी तक अपने नामांकन फार्म भर सकते हैं। भरे गए फार्मों की 5 को जांच की जाएगी, उसके बाद 7 जनवरी तक नामांकन वापसी का समय होगा।
पर्यवेक्षक ने पंचायत चुनाव पर की चर्चा
रोहतक।पंचायतचुनावकी निगरानी एवं मार्गदर्शन के लिए नियुक्त किए गए पर्यवेक्षक दिनेश सिंह यादव ने बुधवार को पंचायत चुनाव के संबंध में अधिकारियों के साथ बैठक कर विचार विमर्श किया। उपायुक्त डीके बेहेरा ने बताया कि यादव पंचायती राज संस्थाओं की चुनाव प्रक्रिया सम्पन्न होने तक रोहतक में कैम्प करेंगे और सर्किट हाउस में ठहरेंगे। बैठक में अतिरिक्त उपायुक्त अमित खत्री, नगराधीश कैप्टन मनोज खत्री, जिला विकास एवं पंचायत अधिकारी नरेन्द्र सारवान, जिला सूचना विज्ञान अधिकारी मनीष गुप्ता भी मौजूद थे।
hin_Deva hin_Deva hin_Deva hin_Deva hin_Deva